'n Grapjas is hy beslis, maar dis ook daardie ander sielvolle kant wat hom oor die jare `n groot gunsteling onder Afrikaanse aanhangers gemaak het. Oorspronklik, humoristies, diep. Dit is die drie woorde waarmee Robbie Wessels se werk beskryf kan word.
In 2018 het hy en Bok van Blerk kragte saamgespan vir die hartroerende duet, Die Sluise Van Die Hemel wat by die gesogde 2019 Ghoema Musiektoekennings bekroon is met die toekennings vir Mees Afgelaaide Liedjie van die Jaar asook die Mees Gestroomde Liedjie van die Jaar.
Die liedjie lê baie naby aan Robbie se hart en hy het besluit om dit die titel van sy nuutste album te maak. Die Sluise van die Hemel album bevat 13 snitte wat wissel van komiese tot emosie belaaide lirieke en bevat ook sy treffer Khoi And Son wat al meer as 'n 1,5 miljoen kyke op YouTube het. Sy liedjie, Plaasjapie wat die storie vertel van 'n boer wat tans in die stad woon en na sy plaas terugverlang, is reeds 'n groot gunsteling onder sy aanhangers.
In 2020 bring hy nog twee treffersnitte uit. Die duet Iemand Daarbo saam met die talentvolle Liezel Pieters sorg vir hoendervleis van kop tot toon. Voortrekkermonument is 'n lied wat Robbie neergepen het oor ons erfenis en met 'n meer as 'n halfmiljoen kyke op YouTube ruk dit aan elke Afrikaanse liefhebber se hartsnare. Sy mees onlangse liedjie, Kampioen is onlangs bekendgestel en die musiekvideo sal jou laat skater met die gewilde Binnelanders aktriese, Cindy Swanepoel wat bydra tot die prettige aanslag.
Robbie is as Vrystater gebore en het op 'n plaas buite Kroonstad groot geword, as Kapenaar gematrikuleer, en as Gautenger het hy sy diploma in Drama by Tshwane Universiteit van Tegnologie gewerf. In 2002 het hy bekend geword as die karakter Poena in die gewilde TV-reeks Gauteng-alêng-alêng en in 2005 verras hy die land met sy talent as sanger en liedjieskrywer met die album, My Vissermanvriend Se Pa. Hierdie album het 120 000 kopieë verkoop. In 2005 word Robbie by die Huisgenoot Tempo-toekennings as gunsteling nuweling aangewys en in 2006 word sy tweede album, Halley Se Komeet, by die KKNK vrygestel.
Die reuse trefferliedjie Leeuloop word deur Vodacom gebruik vir hul advertensieveldtog en die grapmaker het omtrent die land aan die gons gehad. Daarna het hy verskeie treffer albums uitgereik onder andere Afrika Sonsak in 2009, Kaalvoet in 2011 asook Als Wat Ek Het in 2014. Bekende enkelsnitte op hierdie albums het ingesluit Hou Vas Jou Matras, Waar Lê Jy Vanaand?, Verbode Vrugte, Asseblief my Lief, Die Coach Se Speech, Asetileen En Suurstof, All Blacks teen die All Blacks en vele meer.
Sy album, Woestyn is in Junie 2017 uitgereik en is weer 'n opsomming van Robbie se tong-in-die-kies humor maar bevat ook 'n paar ballades wat jou voete onder jou sal uitslaan. Een van die enkelsnitte, Mphe Di Hoenor het reeds meer as 6,6 miljoen kyke op YouTube en 'n paar maande later reik hy die Engelse liedjie, Bobjan uit wat ook al meer as 2,5 miljoen kyk op YouTube opgelewer het.
Net voor die 2019 Rugby Wêreldbeker het Robbie die rugbyalbum, Robbie Wessels en sy Bokke in September dieselfde jaar uitgereik om gees te bou en die Springbokke aan te moedig. Hy en 'n paar van sy sangervriende soos Jo Black, Appel, Early B, Pieter Koen en nog ander het kragte saamgespan vir die lekkerluister-album. Al Robbie se liedjies is oorspronklik en word uit persoonlike ervaring neergepen. Met sy lewenspad kruis Robbie baie interessante mense, wat toevoeg tot al die stories wat hy met soveel deernis vertel deur sy musiek. Robbie het 'n unieke aanvoeling vir die wêreld en sy mense en dit word duidelik gesien en gehoor in sy liedjies. Te midde van sy sukses gee hy slegs krediet aan sy Skepper wat hom hierdie geskenk gegee het om mense te kan vermaak. "Ek is 'n rustige ou wat lief is vir my land en my familie" sê Robbie.
"Afrikaanse musiek is nog een van my liefdes en ek hoop dat ek 'n bydrae kan lewer. Dit is 'n plesier en 'n eer om vir die land en sy mense op te tree."
Gepraat van sy vele talente, Robbie en sy broer Hamilton het saam hul eerste draaiboek geskryf genaamd 100 Meter Leeuloop. Bekende gesigte in die komedie het ingesluit Hanna Grobler, Emo Adams, Annette Engelbrecht en natuurlik Robbie as Manie Mol. Hierdie skreeusnaakse film het sy verskyning op die grootskerm gemaak in 2013.
Robbie se liefde vir teater word ook nie opsy gesit nie en in 2013 maak hy sy verskyning in die Jesus Musiekblyspel as Johannes die Doper by die Staatsteater onder leiding van Deon Opperman. Hy's bekend as 'n bok vir sports en het ook die rol van Kobus vertolk in die gewilde Afrikaanse kykNET sepie Binnelanders om sy talent as akteur verder uit te brei.
Robbie is een persoon wat glad nie kan stilsit nie en is altyd besig met 'n nuwe projek of album so hou gerus sy sosiale media platforms dop!
Robbie Wessels en sy hond Grom-Chop lewer hierdie lekker braaivleis kuier treffer. Uitgereik in 2021.
Ons erfenis is iets om op trots te wees en dit is die boodskap wat Robbie Wessels in die liedjie wil oordra. Uitgereik in 2020.
Die pragtige duet van Robbie Wessels en Liezel Pieters sal vir hoendervleis van kop tot toon besorg. Uitgereik in 2020.
Met sy splinternuwe album slaag Robbie Wessels weereens daarin om aanhangers te laat glimlag met sy humoristiese aanslag en voed hy ook die dieper denkers met liedjies wat elkeen 'n storie vertel. Dié album bevat 13 enkelsnitte, elkeen vanuit Robbie se eie pen, wat aanhangers oor en oor sal wil luister. Uitgereik in 2020.
7. Die Sluise Van Die Hemel
9. Die Ou Verhaal
11. Jou Gedig
12. Khoi And Son
13. Die Teenwoordigheid Van Drie
KHOI AND SON
Dié liedjie vertel die storie van jagters: dié wat jag vir die pret en diegene wat moet jag om te eet. Robbie dra met humor die boodskap oor dat alhoewel jag oor die algemeen belangrik is vir verskillende redes, moet die natuur nogsteeds gerespekteer word. Uitgereik in 2019.
Robbie bring hulde aan Springbokkaptein Siya Kolisi wat Suid-Afrika na Rugby Wereldbeker sukses gelei het in 2019. 'n Roerende tribute in hierdie enkelsnit en musiekvideo. Uitgereik 2019.
Robbie Wessels het kragte saam met musiekvriende soos Jo Black, Appel, Early B en vele meer gespan om gees te bou vir die 2019 Rugby Wêreldbeker in Japan. Die album bevat 13 snitte wat wissel tussen voetjeuklekker danstreffers, komiese geesbou-liedjies en emosiebelaaide huldeblyke aan rugbylegendes. UItgereik in 2019.
Staan Saam – Robbie Wessels en Appel
Jason Bourne – Robbie Wessels
Back Die Bokke – Early B
Sit Dit Harder – Pieter Koen
Liefling – Robbie Wessels – Jo Black, Appel en Danny Smoke
1,2,3 (Dis 'n Lekker Dop Die) – Appel
Sumo Nie Meer Nie – Robbie Wessels
Japaan – Robbie Wessels
Ons Eet Alles (Keurspel) – Robbie Wessels
Legendes – Robbie Wessels
Pat Lambie – Robbie Wessels
STAAN SAAM ft APPEL
Robbie Wessels en Appel vang gees vir die 2019 Rugby Wêreldbeker in Japan. Hier is die voorsmakie van die volle album wat binnekort vrygestel word. Uitgereik in 2019.
Die 15 snit album is 'n móét vir enige Robbie Wessels aanhanger. Van tong-in-die-kies lekker luister liedjies tot ballades wat die hartsnare sal roer. Kleurvol en vermaaklik met Robbie se dieper kant wat ook na vore kom. Uitgereik in 2017.
Oupoot En Piet
Ek Rig My Oë
Na 'n lang stilte het Robbie Wessels in 2014 sy vyfde album uitgereik. Sy humoristiese kant kom sterk deur in liedjies soos All Blacks teen die All Blacks en Gym Of All Nations. Soos oudergewoonte is daar ook 'n paar ballades met meer om die lyf om die nostalgie aan te wakker. Uitgereik in 2014.
Strale Van Die Son
Gedig Oor Agulhas
Kaalvoet is in 2012 uitgereik en is 'n genotvolle luister-ervaring vir enige Robbie Wessels aanhanger. Dit sluit in lawwe saamsing-liedjies en selfs meer rustige snitte waar sy diep, kleurryke stem na vore kom. Uitgereik in 2012.
The Jackal Tackle – Snorre 2
Tussen Die Duiwel En Diep Blou See
Pinochio Se Dam
Oom Wille Se Springbokplaas
Uitgereik in 2009.
Sal Ek Ooit Weet
Stacey En Thysie
Brief Vir Brolloks
Slapchips En Atjar
Halleluja Om die Vuur
Sein In Die Hemel
Van Leeuloop tot Halley Se Komeet tot Verbode Vrugte – Robbie Wessels se liedjies het al volksbesit geword. Die album bevat 19 van sy grootste treffers om jonk en oud te vermaak. Uitgereik in 2008.